মিজানুর রহমান কিশোরগঞ্জ প্রতিনিধি ,চিলাহাটি ওয়েব : নীলফামারীর কিশোরগঞ্জ উপজেলার জলঢাকা-রংপুর রোডের গাড়াগ্রাম নামকস্থানে গত মঙ্গলবার বিকালে সড়ক দূঘর্টনায় আহত তারিকুল রংপুর মেডিকেল কলেজ হাসপাতালে চিকিৎসাধীন অবস্থায় ওই দিন রাত সাড়ে ৮টার দিকে মারা গেছে। ওই সড়ক দূর্ঘটনায় মৃত্যুর সংখ্যা দাড়াল ৩জনে। মৃতের পারিবারিক সূত্র ঘটনার বিষয় নিশ্চিত করেছে । প্রত্যক্ষদর্শী সূত্রে জানায় গতকাল মঙ্গলবার বিকালে জলঢাকা-রংপুর রোডের গাড়াগ্রাম নামকস্থানে রংপুরমুখী একটি কার (ঢাকা মেট্রো গ-২৮-২৩২৪) ও অপরদিক থেকে আসা একটি মোটর সাইকেল মুখোমুখি সংঘর্ষ হলে মোটরসাইকেল আরোহী গাড়াগ্রাম ইউনিয়নের পূর্বদলিরাম বৈদপাড়া গ্রামের মজনুরের পুত্র আমিন (১৮) ও একই গ্রামের গোলাপের পুত্র রিফাত (১৭) ঘটনাস্থলে মারা যায়। অপর আরোহী বৈদপাড়া গ্রামের এনামুলের পুত্র তারিকুল ইসলামকে আহত অবস্থায় রংপুর মেডিকেল কলেজ হাসপাতালে ভর্ত্তি করা হলে চিকিৎসাধীন অবস্থায় সে মারা যায়। কিশোরগঞ্জ থানার ওসি (তদন্ত )মফিজুল ইসলাম স্বীকার করে বলেন দূঘর্টনা কবলিত কার ও মটর সাইকেলটি উদ্ধার করে থানায় আনা হয়েছে।